ასტრეა (მითოლოგია)

ასტრეა () — ზევსისა და თემიდას ან ასტრეოსის ან ეოსის ნაზი, ჰაეროვანი ასული, სამართლიანობის ქალღმერთის დიკეს მეტსახელი. ოქროს საუკუნეში ცხოვრობდა ადამიანთა შორის, მშვიდობით ტკბებოდა ყველა. მერე, როცა ზნეობა წახდა, ღმერთთაგან უკანასკნელმა მიატოვა დედამიწა და ქალწულის სახელით დამკვიდრდა ცაში, როგორც ვარსკვლავი. ზევსის გვერდით ზის, სასწორი უჭირავს.

სხვა ვერსიით, „ქალწული“ (ხომლი) ზევსის და თემიდას მეორე ასულია, სიმართლის ქალღმერთი დიკე (ფსევდო-ერატოსთენი), ოვიდიუსის მიხედვით კი — ასტრეა.

„ასტრეას საუკუნე“ — მშვიდობის, სიკეთის, წმინდა ზნეობის, სამართლის სუფევის ხანა, ვარსკვლავიერი დროის პოეტური სინონიმი.

მის სახელს ატარებს 1845 წელს აღმოჩენილი ასტეროიდი (5) ასტრეა.

ლიტერატურა

სქოლიო

კატეგორია:ბერძნული მითოლოგია
კატეგორია:ღმერთები ანბანის მიხედვით